作者：王迈
词牌/韵律：贺新郎

paragraphs: 出了罗浮洞。
有多情、梅花雪片，殷勤相送。
见说け然琴鹤外，诗压牛腰较重。
去管甚、群儿嘲弄。
岭海三年持翠节，料无时、不作家山梦。
驰玉勒，归金凤。
金凤池，乃所居也。
一门朱紫环昆仲。
看阶庭、森森兰玉，慈颜欢动。
宰相时来须著做，且舞莱衣侍奉。
却不信、大才难用。
时事多艰人物少，便中兴、谁辨浯溪颂。
为大厦，要梁栋。